EkBass/fiwiki-20250220-pages-articles huggingface dataset:
Irlannin kirkko

Irlannin kirkko (, ) on Irlannissa ja Pohjois-Irlannissa toimiva anglikaaninen kirkko. Sitä johtaa Armagh’n arkkipiispa, jonka lisäksi Dublinissa on oma arkkipiispansa. Irlannin tasavallassa Irlannin kirkko on toiseksi suurin kirkko katolisten jälkeen. Se kuuluu Kirkkojen maailmanneuvostoon ja Porvoon kirkkoyhteisöön. Tärkeä Irlannin kirkon varhainen johtaja oli Armagh’n arkkipiispa James Ussher. Nykyinen Armagh’n arkkipiispa on Alan Harper. Dublinin arkkipiispana toimii John Neill. == Aiheesta muualla == * Viralliset sivut *
Alan Harper

Alan Edwin Thomas Harper OBE (s. 20. maaliskuuta 1944) on irlantilainen pappi. Hän on toiminut vuodesta 2007 anglikaanisen Irlannin kirkon johdossa Armaghin arkkipiispana. Harper syntyi Englannin Staffordshiressä. Häntä edelsi Armaghin arkkipiispana Robin Eames. Luokka:Anglikaaniset arkkipiispat Luokka:Irlannin kirkon piispat Luokka:Vuonna 1944 syntyneet Luokka:Elävät henkilöt
Robin Eames

Robin Henry Alexander Eames, paroni Eames OM (s. 27. huhtikuuta 1937) on pohjoisirlantilainen pappi. Hän toimi anglikaanisen Irlannin kirkon johdossa Armaghin arkkipiispana vuosina 1986–2006. Häntä seurasi Alan Harper. Luokka:Anglikaaniset arkkipiispat Luokka:Irlannin kirkon piispat Luokka:Pohjoisirlantilaiset henkilöt Luokka:Vuonna 1937 syntyneet Luokka:Elävät henkilöt
Haukkapöllöt

Haukkapöllöt (Ninox) on pöllöjen heimoon kuuluva lintusuku. Filippiineiltä löytyi vuonna 2012 kaksi uutta pöllölajia ja viisi, joita on aiemmin pidetty Ninox philippensis -lajin alalajeina. Uusia lajeja ovat Ninox rumseyi ja Ninox leventisi. Alalajeista lajeiksi on siirretty Ninox spilocephala ja Ninox söpilonota.Petja Pelli: Huhuilut paljastivat seitsemän uutta pöllölajia Filippiineillä. Helsingin Sanomat 22.8.2012 s. B3 == Haukkapöllöihin (Ninox) kuuluvia lajeja == * Aarnihaukkapöllö (Ninox ochracea) * Amiraliteettienpöllö (Ninox meeki) * Andamaanienhaukkapöllö (Ninox affinis) * Australianhaukkapöllö (Ninox boobook) * Bismarckinpöllö (Ninox variegata) * Camiguininhaukkapöllö (Ninox leventisi) * Cebunhaukkapöllö (Ninox rumseyi) * Celebesinhaukkapöllö (Ninox punctulata) * Filippiinienhaukkapöllö (Ninox philippensis) * Queenslandinhaukkapöllö (Ninox lurida), luokitellaan myös australianhaukkapöllön alalajiksiOlsen, P.D. & Marks, J.S: Southern Boobook (Ninox boobook). Teoksessa * Halmaheranhaukkapöllö (Ninox hypogramma) * Haukkapöllö (Ninox scutulata) * Isohaukkapöllö (Ninox strenua) * Japaninhaukkapöllö (Ninox japonica) * Joulusaarenpöllö (Ninox natalis) * Koirapöllö (Ninox connivens) * Mindanaonhaukkapöllö (Ninox spilocephala) * Mindoronhaukkapöllö (Ninox mindorensis) * Molukkienhaukkapöllö (Ninox squamipila) * Nokihaukkapöllö (Ninox theomacha) * Pikkusumbanpöllö (Ninox sumbaensis) * Raitahaukkapöllö (Ninox rufa) * Ruostehaukkapöllö (Ninox ios) * Ruskohaukkapöllö (Ninox randi) * Salomoninpöllö (Ninox jacquinoti) * Sibuyaninhaukkapöllö (Ninox spilonotus) * Sulunhaukkapöllö (Ninox reyi) * Sumbanhaukkapöllö (Ninox rudolfi) * Tanimbarinhaukkapöllö (Ninox forbesi) * Tasmanianhaukkapöllö (Ninox rudolfi) * Togianinhaukkapöllö (Ninox burhani) * Uudenbritannianpöllö (Ninox leucopsis) * Uudenseelanninhaukkapöllö (Ninox novaeseelandiae) ==Lähteet== * === Viitteet === ==Aiheesta muualla== *ITIS: Ninox *
Mama Quilla

Mama Quilla () oli inkojen mytologiassa kuun jumalatar, luojajumala Viracochan tytär ja auringon jumala Intin sisar ja puoliso. Inkojen ensimmäinen tarumainen hallitsija Manco Capac ja hänen vaimonsa Mama Oello olivat Mama Quillan lapsia. Hallitsijan eli Sapa Incan päävaimon katsottiin edustavan Mama Quillaa maan päällä. Mama Quilla oli avioliiton ja kuukautiskierron jumalatar, ja häntä pidettiin naisten suojelijana. Tarujen mukaan Mama Quilla itki hopeisia kyyneliä. Hänen symbolinsa oli hopeinen kuunkehrä, jolla oli ihmiskasvot. == Lähteet == Luokka:Inkojen jumalat
Éder (jalkapalloilija, 1957)

Éder Aleixo de Assis eli Éder tai Éder Assis (s. 25. toukokuuta 1957 Vespasiano, Brasilia) on entinen jalkapalloilija. Laidalla ja hyökkääjänä pelannut Éder kuului Brasilian maajoukkueeseen vuoden 1982 MM-kisoissa. Éder debytoi ammattilaisena vuonna 1975 América Futebol Clubessa. Hän edusti vuoteen 1997 asti kestäneellä urallaan lukuisia brasilialaisseuroja. Eniten otteluita hän pelasi Clube Atlético Mineirossa (368 ottelua, 122 maalia). Brasilian ulkopuolella Éder pelasi paraguaylaisessa Cerro Porteñossa ja turkkilaisessa Fenerbahçe SK:ssa. Éder voitti Brasilian cupin vuonna 1993 Cruzeiro Esporte Cluben joukkueessa. Brasilian maajoukkueessa Éder pelasi vuosina 1979-1986 51 maaottelua ja teki niissä 8 maalia. Hän oli mukana vuoden 1982 MM-kilpailuissa, mutta Brasilia putosi kisoista toisella kierroksella. Pelaajaurallaan lempinimen Bomba de Vespasiano (Vespasianon pommittaja) saanut Éder on toiminut Atlético Mineirossa jalkapallojohtajana (2002) ja valmennustehtävissä (2005). ==Saavutukset== * Brasilian cup 1993 * Campeonato Gaúcho 1977, 1979 * Campeonato Mineiro 1980, 1981, 1982, 1983, 1995 * Brasilian hopeinen pallo 1983 ==Lähteet== * Profiili Sambafootissa * * Luokka:Brasilialaiset jalkapalloilijat Luokka:Vuonna 1957 syntyneet Luokka:Elävät henkilöt
Eder

Eder on 177 kilometrin pituinen joki Pohjois-Saksassa. Se alkaa Nordrhein- Westfalenin itäosasta ja virtaa Hesseniin, jossa se laskee Fulda-jokeen. Luokka:Saksan joet
Showtime

Showtime on yhdysvaltalainen Paramount Global -pörssiyhtiön Showtime Networks -liiketoimialueen omistama kaapelitelevisioverkko. Se on kotimaassaan HBO:n jälkeen suosituimpia ja samaan tapaan myös Showtime panostaa omiin ohjelmiinsa ja elokuviin, sekä näyttää välillä myös nyrkkeilyä. Kaapeliverkko aloitti toimintansa kesäkuussa 1976. 1980-luvulla Showtime yhdistyi Viacomin, The Movie Channelin ja Warner-Amex Satellite Entertainmentin kanssa perustaakseen Showtime Networks, Inc -yhtiön. 2000-luvulla Showtime laajensi selkeästi itseään muilla kanavilla, kuten Showtime Too, Showcase, Showtime Beyond ja Showtime Extreme. Showtime myös käynnisti digitaaliseen kaapeliverkkoon kanavat Showtime Family Zone, Showtime Next ja Showtime Women. ==Showtimen ohjelmia== * Borgiat, maan ja taivaan valtiaat (The Borgias) * Brotherhood * Californication * Dead Like Me * Dexter * Isänmaan puolesta (Homeland) * Huff * L-koodi (The L Word) * Masters of Sex * Nurse Jackie * Penn & Teller * Tudors * Taran monta elämää (United States of Tara) * Viimeistä päivää (The Big C) * Weeds * Twin Peaks: The Return (3. tuotantokausi, 2017) ==Lähteet== == Aiheesta muualla == * Showtimen virallinen sivusto * Luokka:Vuonna 1976 perustetut televisiokanavat
Pseudoscops

Pseudoscops on pöllöjen heimoon kuuluva lintusuku. Siihen kuuluu BirdLife Suomen mukaan vain yksi laji, jamaikanpöllö. Jamaikanpöllöä on aiemmin pidetty amerikansarvipöllön ja tummasarvipöllön lähisukulaisina, mutta DNA-tutkimusten perusteella Pseudoscops-sukuun on järkevää lajitella vain jamaikanpöllö.Olsen, P.D. & Marks, J.S: Jamaican Owl (Pseudoscops grammicus). Teoksessa ==Lähteet== Luokka:Pöllöt
Eva Rosenfeld

Eva Marie Rosenfeld (5. tammikuuta 1892 New York – 17. elokuuta 1977 Lontoo) oli saksalais-brittiläinen psykoanalyytikko. Hän vietti lapsuutensa juutalaisessa perheessään Berliinissä. Hänen isänsä Theodor Rosenfeld oli teatteri-impressaario ja berliiniläisen "Freie Bühnen" perustajia. Isänsä kuoleman jälkeen Eva Rosenfeld keskeytti koulun viisitoistavuotiaana ryhtyäkseen opettajaksi berliiniläiseen orpokotiin. Hän avioitui 1911 serkkunsa juristi Valentin Rosenfeldin (1886–1970) kanssa, joka opiskeli Wienissä ja kuunteli Sigmund Freudin luentoja. Eva Rosenfeld sai neljä lasta, mutta kolme heistä kuoli nuorina. Lasten – varsinkin Rosemarie-tyttären – kuolema varjosti koko hänen myöhempää elämäänsä. Ensimmäisen maailmansodan jälkeen Eva Rosenfeld perusti nuorille tytöille koulun, jossa opetettiin kotitaloutta ja puutarhanhoitoa. Kouluun otettiin myös ongelmanuoria, joiden joukossa oli myös Anna Freudin hankala potilas. Eva Rosenfeldistä ja Anna Freudista tuli hyvät ystävät, ja 1927 he perustivat Dorothy Burlinghamin kanssa Wieniin Burlingham–Rosenfeld-koulun, joka toimi vuoteen 1932. Koulussa käytettiin projektiopetusta, ja opettajat olivat saaneet psykoanalyyttisen koulutuksen. Vuonna 1929 Eva Rosenfeld aloitti kolmivuotisen analyysin Sigmund Freudin luona. Monien vastoinkäymisten ja avioeron jälkeen hän palasi Berliiniin 1931 ja toimi Ernst Simmelin apuna parantolan johtajana, joskin parantola lakkautettiin taloudellisista syistä samana vuonna. Eva Rosenfeld sai psykoanalyyttisen koulutuksen Berliinissä, ja 1935 hänestä tuli IPV:n jäsen. Vuoden kuluttua hän muutti Englantiin, jossa hän työskenteli loppuelämänsä psykoterapeuttina ja koulutusanalyytikkona. Hän hakeutui Melanie Kleinin koulutusanalyysiin (1938–1941), ja tämä huononsi hänen välejään Freudin perheeseen. — Suomalaissyntyinen Benjamin Rubinstein kävi Rosenfeldin koulutusanalyysissa 1930-luvulla. ==Julkaisuja== * The Pan-headed Moses: A parallel. Esitelmä, British Psycho-Analytical Society. 1950. * Dream and vision: Some remarks on Freud's Egyptian bird dream. IJP 37, 1956, 97–105. * Obituary Hedwig Hoffer 1888–1961. IJP 1962, 477. * Recollected in Tranquillity. Julkaisemattomat muistelmat. ==Lähteet== *Naispsykoanalyytikkoja ==Kirjallisuutta== * Appignanesi, Lisa & Forrester, John: Die Frauen Sigmund Freuds. München 1996. * * Grosskurth, Phyllis: Melanie Klein: Ihre Welt und ihr Werk (1987). Stuttgart 1993. * Mijolla, Alain de: Rosenfeld, Eva Marie. – Dictionnaire international de la psychanalyse, s. 1581. (2002). Paris 2005. * Ross, Victor: Eva Marie Rosenfeld (1892–1977): Persönliche Erinnerung an eine mutige Frau. – Anna Freud: Briefe an Eva Rosenfeld, s. 33–58. Herausgegeben von Peter Heller. Basel 1994. Luokka:Psykoanalyytikot Luokka:Saksalaiset tieteilijät Luokka:Vuonna 1892 syntyneet Luokka:Vuonna 1977 kuolleet
Coyoacán

Coyoacán on yksi kuudestatoista Meksikon pääkaupungin Méxicon hallintoalueesta. Pinta-alaltaan Coyoacán on 54,4 neliökilometriä. Vaikka Coyoacán sijaitsee melko keskellä Meksikon kaupunkia, on sitä pitkään pidetty varsinaisen kaupunkialueen eteläosana. Tämä tilanne on kuitenkin muuttumassa, sillä etenkin Xochimilcon ja Tlalpanin hallintoalueiden asukasluku on kasvamassa. Nämä alueet siirtävät Méxicon kaupunkia etelämmäksi. Tolteekit perustivat Coyoacánin 600-luvun lopussa. Esikolumbiaanisella ajalla se oli merkittävä kaupunki. Coyoacán säilyi itsenäisenä vuoteen 1950 asti, jolloin se liitettiin Méxicon kaupunkiin. Plaza Hidalgo ja Jardin Centenario ovat Coyoacánin tärkeimmät aukiot. Plaza Hidalgon pohjoislaidassa on Cortésin linna, jossa Hernán Cortés asui. Parroquia de San Juan Bautista -kirkko on saman aukion reunalla. Se rakennettiin 1500-luvulla, ja sen maalaukset ja freskot ovat todella hyvin säilyneet. Lähistöllä on myös Frida Kahlo -museo rakennuksessa, jossa taiteilija Frida Kahlo asui. Kahlon lisäksi Coyoacánissa ovat asuneet mm. Lev Trotski ja Diego Rivera. == Lähteet == == Aiheesta muualla == *Viralliset sivut Luokka:México
Mario Pani

Mario Pani Darqui (29. maaliskuuta 1911 México, Meksiko – 23. helmikuuta 1993 México, Meksiko) oli meksikolainen arkkitehti ja kaupunkisuunnittelija. Pani opiskeli arkkitehtuuria Ranskassa ja Meksikossa. Hän vaikutti töillään paljon Méxicon kaupungin ulkoasuun. Pani oli mukana monessa merkittävässä kaupunkisuunnitteluhankkeessa Méxicossa. Hänen vaikutuksestaan kaupunkiin rakennettiin ensimmäisiä suuria asuinkerrostaloalueita. Panin kuuluisimpia rakennuksia ovat Universidad Nacional Autónoma de Méxicon pääkampusalue, Le Corbusierin ihanteiden mukaan rakennettu Tlatelolcon asuinkeskus ja Meksikon kansallisen konservatorion rakennus. == Aiheesta muualla == Luokka:Meksikolaiset arkkitehdit Luokka:Vuonna 1911 syntyneet Luokka:Vuonna 1993 kuolleet
Röntgen (yksikkö)

Röntgen (tunnus R) on vanhahtava säteilytyksen mittayksikkö. 1 röntgen gamma- tai röntgensäteilyä aiheuttaa 0,001293 g:ssa kuivaa ilmaa (noin kuutiosenttimetri) hiukkasemission, jonka synnyttämien ionien samanmerkkinen kokonaisvaraus on yhden coulombin suuruinen. Yksikkö otettiin käyttöön vuonna 1928. Van Loon, R.; and Van Tiggelen, R., Radiation Dosimetry in Medical Exposure: A Short Historical Overview, 2004 Kansainvälisen yksikköjärjestelmän (SI) mukaisilla yksiköillä ilmaistuna 1 röntgen = 2,58 ·10−4 C/kg. Vaikka yksikköä edelleenkin käytetään erityisesti Yhdysvalloissa, sen käyttämistä "ei suuresti suositella". Taylor, BN, "Units temporarily accepted for use with the SI", NIST Guide for the Use of the International System of Units (SI), chapter 5, Physics Laboratory Publications, April 1995, retrieved and archived 12.6.2008 Röntgenin käytön etuna on aikoinaan ollut mittalaitteiden yksinkertainen rakenne. Haittapuolena on yksikön hankala sovellettavuus aineiden, jotka poikkeavat merkittävästi kuivasta ilmasta, kuten elävien solujen saamaan säteilyyn. Luonnon normaali taustasäteily altistaa noin 200 milliröntgenin säteilylle vuodessa. 500 R viidessä tunnissa on yleensä tappavaa ihmiselle. Ihmiskehossa yksi röntgen gammasäteilyä aiheuttaa noin 0,01 Gy suuruisen absorboituneen annoksen.Measures Relative to the Biological Effect of Radiation Exposure Yksikkö on nimetty Wilhelm Röntgenin mukaan. == Lähteet == Luokka:Säteilyannoksen yksiköt
Slutsk

Slutsk (, , , , aiemmin myös Slutsak) on keskikokoinen kaupunki Valko- Venäjällä Minskin alueella, maanteitse 102 km Minskistä etelään. Tämä vuoden 2009 väestönlaskennan mukaan 61 444 asukkaan kaupunki on samalla 95 106 asukaan Slutskin hallintopiirin keskuksena. Varhaisin kirjallinen maininta Slutskista on vuodelta 1116. Vuonna 1160 siitä tuli Slutskin ruhtinaskunnan pääkaupunki. 1300-luvun alkupuolelta se kuului Liettuan suuriruhtinaskuntaan ja myöhemmin Puola-Liettuaan. Sittemmin se kuului Radvilan suvun (Radziwill) maihin ja siitä tuli Puolan reformoidun kirkon keskuspaikka. Nykyisin Slutsk on teollisuuskaupunki, jossa elintarviketeollisuus on merkittävin toimiala (muun muassa sokerituotantoa, juustonvalmistusta, lihanjalostusta, leipomoja, pastan valmistusta ja panimo). Lisäksi kaupunkiin on sijoittunut esimerkiksi vaateteollisuutta ja kalustetuotantoa. Liikenneyhteyksistä tärkeimpiä ovat pohjois-eteläsuuntainen kantatie P23 (Minsk-Slutsk-(Salihorsk)- M10 valtatie), itä-länsisuuntainen kantatie P43 (joka lännessä liittyy M1-moottoritiehen ja idässä 115 km:n päässä päätyy Bobruiskiin) sekä rautatieyhteys (Baranavitšy- Slutsk-Asipovitšy). Kuva:Slucak05713.JPG| Pyhän Mikaelin kirkko Slutkissa on Valko-Venäjän ortodoksisen kirkon Minskin ja Slutskin hiippakunnan toinen pääpyhäkkö (katedraali). Kuva:BLR Slutsk Railway Station 1.jpg|Slutskin rautatieasema == Lähteet== == Aiheesta muualla == *Tiivis kaupunkikuvaus (BYcity.org) *Artikkeleja hallintopiiristä ja kaupungista (dorogiby.info) *Kartta kaupungin keskustasta (BYcity.org) *WikiMapia satelliittikuva kaupungista, kohteiden selitykset pääosin tai *Slutsk -tiivistelmä - Belarusturism.by *Kaupunkisivusto (epävirallinen) *Eräs Slutsk-aiheinen kaupunkiportaali *Kuvia Slutskin kaupungista (Radzima.org) *Joitain rakennuksia Slutskista *Valko-Venäjän juna-aikatauluja *Slutskin juutalaisten historiaa *Slutsk - Summary Luokka:Minskin alueen kaupungit
Roomalainen Kreikka

Roomalainen Kreikka on ajanjakso Kreikan historiassa. Se alkoi Rooman voitettua korinttilaiset Akhaian sodassa vuonna 146 eaa. Ajanjakson katsotaan usein päättyneen siihen, kun keisari Konstantinus siirsi Rooman valtakunnan pääkaupungin Byzantioniin 330 jaa. Kreikan niemimaa tuli Rooman hallittavaksi vuonna 146 eaa. Makedoniasta tuli Rooman provinssi Macedonia, ja sen prefekti hallitsi myös eteläistä Kreikkaa. Rooman aseellisesta turvasta kreikkalaiset joutuivat maksamaan veroa, eivätkä he enää saaneet käydä sotaa tai solmia rauhansopimuksia ja liittoja. Roomalainen hallinto merkitsi Kreikan riitaisille pikkuvaltioille siirtymistä rauhallisempiin aikoihin. Roomalaiset kohtelivat kreikkalaisia lempeästi lukuun ottamatta Korinttia, joka ryöstettiin ja hävitettiin kostona sovintotuomioistuimen huonosta kohtelusta. Aigeianmeren saaret liitettiin Roomaan vuonna 133 eaa. Ateena ja muut kreikkalaiskaupungit tulivat Rooman valtaan Sullan vallattua Kreikan niemimaan. Jotkut kreikkalaiskaupungit kuitenkin säilyttivät itsenäisyytensä ja verotusoikeuden. Keisari Augustus teki Macedonian provinssin eteläosasta eli Kreikan ydinosista Achaean provinssin vuonna 27 eaa. Kreeta kuului Creta et Cyrenen provinssiin ja osa Aigeianmeren saarista Asian provinssiin. Keisari Nero esiintyi Kreikassa Olympian kisoissa vuonna 67 jaa. Myöhemmän antiikin aikana 200- ja 300-luvuilla jaa. nykyisen Kreikan valtion manneralue jakaantui Achaean, Macedonian, Epirus vetuksen ja Thessalian provinsseihin. Koillisosa oli osa Thracian provinssia. Kreeta muodosti Cretan provinssin ja osa Aigeianmeren saarista Insulaen provinssin. Rooman valtakunnan vuonna 395 tapahtuneen jaon aikoihin Macedonian provinssi jaettiin vielä Macedonia priman ja Macedonia secundan (Macedonia salutaris) provinsseiksi. Vuosina 262 ja 267 Kreikkaan tunkeutui gootteja ja muita germaaneja. == Lähteet == *
David McCharen

David McCharen on yhdysvaltalainen ääninäyttelijä, joka tunnetaan parhaiten Silppurin äänenä elokuvista Teini-ikäiset mutanttininjakilpikonnat ja Teinimutanttininjakilpikonnat 2: Mönjän salaisuus. Hän teki 1980-luvun aikana usein cameorooleja elokuvissa ja on toiminut sittemmin vuodesta 1984 lähtien ääninäyttelijänä televisiosarjoissa ja elokuvissa, kuten Tappajahain kosto, Matkalla Miamiin, Ääliö lastenvahtina, Isäni on kummitus, Leijonakuningas ja Hirveetä herätä Renossa. ==Aiheesta muualla== * David McCharen Voice Chasersissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
Valenssielektroni

Valenssielektroni on atomin ylimmällä kuorella oleva elektroni, joka osallistuu kemiallisten sidosten muodostamiseen. Metalleilla on vain muutama valenssielektroni, ja ne irtoavat helposti. Kiinteässä metallikappaleessa ne pääsevät liikkumaan vapaasti atomien välissä ja muodostavat atomien välille metallisidoksen, joka pitää metallikappaletta koossa. Helposti liikkuvina ne saavat myös aikaan metallien sähkönjohtavuuden. Ionisidoksen muodostuessa toinen atomi luovuttaa valenssielektroninsa toiselle. Kovalenttisen sidoksen muodostuessa taas osa valenssielektroneista siirtyy atomien yhteisiksi. Jaksollisen järjestelmän eri ryhmiin kuuluvilla alkuaineilla on seuraavat määrät valenssielektroneja: Ryhmä Valenssielektroneja Ryhmä 1 (I) (alkalimetallit) 1 Ryhmä 2 (II) (maa-alkalimetallit) 2 Ryhmät 3-12 (siirtymämetallit) 1 tai 2 Ryhmä 13 (III) (booriryhmä) 3 Ryhmä 14 (IV) (hiiliryhmä) 4 Ryhmä 15 (V) (typpiryhmä) 5 Ryhmä 16 (VI) (happiryhmä) 6 Ryhmä 17 (VII) (halogeenit) 7 Ryhmä 18 (VIII or 0) (jalokaasut) 8 (paitsi heliumilla 2) Luokka:Atomifysiikka Luokka:Kemiallinen sitoutuminen
Reijo Ringbom

Reijo Ringbom (s. 21. heinäkuuta 1963 Rauma) on entinen suomalainen jääkiekkoerotuomari. Ennen jääkiekon SM-liiga-kauden 2008–2009 alkua hän on toiminut liigassa päätuomarina 318 ja linjatuomarina 489 ottelussa. 5. huhtikuuta 2010 Ringbom palkittiin 900 tuomitusta ottelusta, ottelussa HIFK- HPK. Hän lopetti aktiiviuransa kauteen 2009-2010, mutta toimii edelleen Suomen jääkiekkoliiton tehtävissä mm. otteluvalvojana. Ringbom aloitti SM-liigassa linjatuomarina kaudella 1988–1989. Hän toimi linjatuomarina 12 kautta ennen siirtymistään päätuomariksi vuonna 2000. Kaudella 2008–2009 SM-liigassa tuomitsevista tuomareista Ringbom on yhteensä yli 800 ottelullaan ylivoimaisesti kokenein. Pelkät päätuomariottelut laskettaessa hän on nykyisistä liigatuomareista kolmanneksi kokenein Timo Favorinin ja Markku Kruusin jälkeen ja kaikkien aikojen tilastossa 13. sijalla. Linjatuomareiden kaikkien aikojen ottelutilastossa Ringbom on toisena. Maajoukkueiden arvoturnauksissa Ringbom on toiminut päätuomarina 18-vuotiaiden MM- turnauksessa vuonna 2002 ja linjatuomarina senioreiden MM-turnauksessa 1994 sekä kahdesti 20-vuotiaiden MM-turnauksessa ja 18-vuotiaiden EM-turnauksessa. Lisäksi hän on toiminut linjamiehenä kahdesti seurajoukkueiden Euroopan Cupin lopputurnauksessa, kerran EHL-liigan lopputurnauksessa ja kerran Continental Cupin lopputurnauksessa. Ammatiltaan Ringbom on kunnossapito- ja vartiointipäällikkö. == Katso myös == * Luettelo jääkiekon SM-liigan tuomareista == Lähteet == * Jääkiekkolehti 7/2008, s. 134 Luokka:Suomalaiset jääkiekkotuomarit Luokka:Pentti Isotalo -palkinnon voittajat Luokka:Vuonna 1963 syntyneet Luokka:Elävät henkilöt
Eino Siukola

Eino Siukola (6. helmikuuta 1894 – 12. huhtikuuta 1918) oli suomalainen työmies ja Längelmäen punakaartin päällikkö Suomen sisällissodassa. Hän otti osaa Vilppulan rintaman taisteluihin, joissa haavoittui pahoin ja vietiin Tampereelle. Siukola jäi Tampereen taistelun jälkeen valkoisten vangiksi ja ammuttiin Kalevankankaan vankileirillä. Hänet on Suomen sotasurmat -projektin nimitiedostossa merkattu kaatuneeksi 12. huhtikuuta, mutta taistelut olivat tuolloin jo aikaa sitten loppuneet Tampereella. Luokka:Suomen sisällissodan punaiset Luokka:Vuonna 1894 syntyneet Luokka:Vuonna 1918 kuolleet
Serdar Tasci

Serdar Tasci (, s. 24. huhtikuuta 1987 Esslingen, Saksa) on saksalainen jalkapalloilija. Hän pelaa Bundesliigan Stuttgartissa ja Saksan maajoukkueessa. Siirtyy Moskovan Spartakista Bayern Müncheniin tammikuussa 2016 lainalle (siirrossa on myös osto-optio) Tascilla on myös Turkin kansalaisuus. Hänellä on turkkilaiset sukujuuret. Tasci on pelipaikaltaan puolustaja. Hän voi pelata sekä keskuspuolustajana että laitapuolustajana. Tascin kasvattajaseuroja ovat Altbach, Stuttgarter Kickers ja Stuttgart. Stuttgartin edustusjoukkueessa hän debytoi vuonna 2006. Tasci voitti Stuttgartin riveissä Saksan-mestaruuden vuonna 2007. Saksan maajoukkueessa hän debytoi vuonna 2008. Hän on pelannut neljätoista ottelua tähän mennessä. == Lähteet == ==Aiheesta muualla== *Tascin sivusto *Tasci Stuttgartin sivustolla Luokka:Saksalaiset jalkapalloilijat Luokka:Turkkilaiset jalkapalloilijat Luokka:Vuonna 1987 syntyneet Luokka:Elävät henkilöt
Dino Dinler

Dino Civano Dinler (s. 7. lokakuuta 1970 Turkki) on suomalainen pokeriammattilainen. ==Lapsuus== Dinler syntyi erittäin köyhiin oloihin turkkilaiseen Derikin kaupunkiin, joka sijaitsee Mardinin provinssissa. Dinler oli useista sisaruksistaan nuorimmaisia. Dinler huomasi jo varhain lahjansa korttipeleissä, joissa panoksena käytettiin oliiveja. ==Nuoruus ja lähtö maailmalle== Istanbulissa tekemiensä yliopisto-opintojen jälkeen Dinler halusi nähdä maailmaa ja ennen kaikkea lähteä kiertämään maailman kasinoita. Hän oli haalinut itselleen pelikassan. Dinler voittikin Monte Carlossa suurehkon summan kansainvälisestä turnauksesta juuri ennen Suomeen saapumistaan. Hetkeä myöhemmin Dinler tapasi Pariisissa suomalaisen naisen, joka kutsui hänet visiitille Suomeen. ==Suomeen== Dinler saapui Suomeen vuonna 1988. Tämän jälkeen hän on tehnyt itseään tutuksi suomalaiselle pokeriväelle. Hän voitti noin kymmenen vuotta saapumisensa jälkeen Suomen mestaruuden Texas hold 'emissa 1997. Tämän jälkeen hän on sijoittunut toistuvasti kolmen parhaan pelaajan joukkoon vuotuisissa casinon listauksissa. Vuonna 2007 Dinler oli finaalipöydässä Midnight Sun -turnauksen Texasholdem No Limit -pikkuturnauksessa ja voitti samana vuonna Tallinnassa pelatun kansainvälisen turnauksen. Vuoden 2008 NL-pääturnauksessa Dinler sijoittui viidenneksi kuitaten siitä 37 107 euroa. Sen jälkeen vuorossa oli jälleen tuloksekas visiitti Viroon ja Tallinnasta irtosi jälleen ykköstila. Syksyllä Dinler jatkoi ollen ratkaiseva pelaaja Suomen ja Ruotsin välisessä pokerimaaottelussa. Dinler oli koko neljän turnauksen sarjan paras pelaaja. Lisäksi hän sai Terminaattori-palkinnon, koska hän tiputti eniten ruotsalaisia pelipöydistä. ==Ammattilaisuus== Club4Aces ilmoitti 18. heinäkuuta 2008 solmineensa vuoden sopimuksen Dinlerin kanssa. Tämä takasi Dinlerille sisäänostot kaikkiin vuoden sisällä pelattaviin EPT-turnauksiin sekä joihinkin muihin suuren sisäänoston turnauksiin. == Lähteet == == Aiheesta muualla == * Dino Dinler - pokeriturnausvoitot * Dino Dinlerin videohaastattelu 12.2.2009 Luokka:Suomalaiset pokerinpelaajat Luokka:Vuonna 1970 syntyneet Luokka:Elävät henkilöt
Tappio

Tappio tarkoittaa taloudessa yrityksen tai yhtiön taikka yksittäisen liiketoimen tulosta, kun tuotot ovat pienemmät kuin kulut. Jos yritys pidemmän ajan tuottaa tappiota, se joudutaan yleensä lopettamaan tai se asetetaan konkurssiin. == Katso myös == * Alijäämä ==Lähteet == Luokka:Talous
Arkadia-kvartetti

Arkadia-kvartetti on vuonna 1991 perustettu suomalainen jousikvartetti. Kvartetissa on soittanut muun muassa kokoonpano Jani Lehtonen, viulu; Tuomas Ikonen, viulu; Olli Kilpiö, alttoviulu ja Jaakko Paarvala, sello. Jäsenet ovat orkesterimuusikoita. Kvartetti sai keväällä 2010 Helsingin yliopiston myöntämän Pacius-palkinnon == Diskografia == *Haydn, Joseph: Jeesuksen seitsemän sanaa ristillä (1999). Arkadia-kvartetti; Jukka Paarma, puhe. *Kokkonen, Joonas: Jousikvartetot (2006). Arkadia-kvartetti. *Segerstam, Leif: Bewitched Windows (2008). Arkadia-kvartetti; Leif Segerstam, piano; Minnaleena Jankko-Segerstam, piano; Mikko Moilanen, kontrabasso. == Lähteet == Luokka: Suomalaiset kamariyhtyeet
Raitanuoliainen

Raitanuoliainen (Botia striata) on Intiasta kotoisin oleva kala. Se kasvaa enimmillään noin 10 sentin mittaiseksi, yleensä muutaman pienemmäksi, 8-senttiseksi. Se viihtyy 23–26-asteisessa vedessä. Se on muita kaloja kohtaan aggressiivinen, esim. monnisia ei saisi viedä kalan seuraan. Lajitovereidensa seuraa se kuitenkin tarvitsee. Ruoaksi sille kelpaavat liha, kasvispitoiset ruokarakeet, tabletit, pakastetut ja kuivatut hyönteisten toukat. Terve, täysikasvuinen naaras on koirasta pulleampi. == Lähteet == * FishBase * Akvaariokeskus.com === Viitteet === == Aiheesta muualla == *ITIS: Botia striata Luokka:Akvaariokalat Luokka:Piikkinuoliaiset Luokka:Uhanalaiset kalat
Hervannan seniorikortteli

Hervannan seniorikortteli on YH Länsi Oy:n ideoima ja rakennuttama kortteli, joka koostuu viidestä senioriasumiseen rakennetusta kerrostalosta.Hervannan Kotosalla-kortteli Kortteli sijaitsee Tampereen Hervannan kaupunginosan ydinkeskustassa Pietilänkadun ja Hervannan valtaväylän kulmauksessa. Kokonaisuus koostuu yhdestä kiinteistöosakeyhtiöstä ja kahdesta asunto- osakeyhtiöstä.AsemapiirrosVille Karjalainen: Käyttö- ja yhteiskustannusten määräytyminen työmaan runkovaiheessa, Opinnäytetyö 2008, Tampereen ammattikorkeakoulu, sivu 17 Rakennuksia yhdistää sisäkäytävä, "rengasraitti". Rakennusten keskelle jää sisäpiha, jonne on suunniteltu mm. pelikenttiä ja tanssitori vapaa-ajan harrastus- ja virkistystoimintaa varten. Senioriasunnot ovat yksityisten palvelutarjoajien rakennuttamia tyypillisesti yli 55-vuotiaille maksukykyisille asiakkaille tarkoitettu asumismuoto. Senioritaloissa tärkeitä ovat esteetön rakentaminen, keskeinen sijainti ja palvelut. Asuminen ja palvelut kustannetaan itse. Keskeisellä paikalla seniorikorttelin kulmauksessa ja kauppakeskus Duo:n vieressä on valkoinen palvelujen talo. Palvelujen talosta löytyy mm. ravintola (kahvila ravintola Kiewari),Kahvila ravintola Kiewari kuntosali, lääkäri, fysioterapeutti, hoitokoti sekä palveluohjaajia. Hervannan seniorikortteli on luokassaan Suomen suurin senioriasuntola.Golfaten loppuun asti – Aamulehti su|asiat, 29. heinäkuuta 2007, sivu 12 == Lähteet == Seniorikortteli Luokka:Tampereen asuinrakennukset Luokka:Korttelit
Butlerin piirikunta (Ohio)

Butlerin piirikunta on piirikunta Ohiossa, Yhdysvalloissa, joka on nimetty kenraali Richard Butlerin mukaan. Sen suurin kaupunki on Hamilton. ==Maantiede== Butlerin naapuripiirikuntia ovat Preble pohjoisessa, Montgomery koillisessa, Warren idässä, Hamilton etelässä ja Indianan puolella Dearbornin, Franklinin sekä Unionin piirikunnat. ==Väestö== Piirikunnassa oli vuoden 2010 väestönlaskennassa 368 130 ihmistä. Etniset ryhmät jakautuvat valkoisiin, joita on 87,5%, mustiin (7,7%), alkuperäisamerikkalaisiin (0,3%) ja aasialaisiin (2,5%). Kotitalouden mediaanitulo on 55 497 ja köyhyysrajan alapuolella oli 12,8% väestöstä vuosina 2007–2011. == Lähteet == == Aiheesta muualla == Luokka:Ohion piirikunnat
Odottanut oon

Odottanut oon on suomalaisen eurodance-yhtye G-Poweredin debyyttialbumi vuodelta 2006. == Kappaleet == # # # # # # # # # # # # # == Lähteet == == Aiheesta muualla == * Odottanut oon discogs.com -sivustolla Luokka:Vuoden 2006 esikoisalbumit Luokka:G-Poweredin albumit
Todellisuus (albumi)

Todellisuus on suomalaisen eurodance-yhtye G-Poweredin toinen albumi. Se julkaistiin vuonna 2008. == Kappaleet == # # # # # # # # # # # # # # == Lähteet == Luokka:Vuoden 2008 albumit Luokka:G-Poweredin albumit
Malcolm Licari

Malcolm Licari (s. 18. huhtikuuta 1978 Pietà) on maltalainen jalkapalloilija, pelipaikaltaan puolustaja. Licari pelaa myös hyökkääjänä. Licari aloitti ammattilaisuransa vuonna 1996 Pietá Hotspursin riveissä. Hän pelasi seurassa seitsemän vuotta, joiden aikana hän pelasi 166 ottelua, joissa hän teki 85 maalia. 2003 Licari siirtyi Marsaxlokkiin, jossa hän pelaa vieläkin. Maajoukkueessa Licari on pelannut kaksi ottelua, mutta hän oli mukana myös alle 21-vuotiaiden joukkueessa, jossa hän yhdeksässä ottelussa myös teki yhden maalin. == Lähteet == Luokka:Maltalaiset jalkapalloilijat Luokka:Vuonna 1978 syntyneet Luokka:Elävät henkilöt
Against tha Grain

Against tha Grain on rap-artisti Kuruptin viides sooloalbumi, joka julkaistiin 23. elokuuta 2005. Se on hänen ensimmäisensä Death Row Recordsin sooloartistina. Kurupt palasi sooloartistina Death Row’hun vuonna 2002 ja albumi oli tarkoitus julkaista 2004, mutta se viivästyi. Vuoden 2005 elokuussa albumi viimein julkaistiin. Death Row ei ollut julkaissut yhtään albumia neljään vuoteen. Albumi menestyi huonosti, sillä Koch Records, joka toimi Death Rown albumien jakajana, ei mainostanut albumia tarpeeksi. Lisäksi Death Row kannusti faneja olemaan ostamatta albumia, sillä kappalelistaus oli muuttunut. Joitain kappaleita poistettiin ja niiden tilalle lisättiin uusia. Parhaimmillaan albumi oli Billboard 200 -listan sijalla 60. syyskuussa 2005. Poistetut kappaleet julkaistiin myöhemmin kokoelmalevyllä Against tha Grain E.P. == Kappaleet == # # # # # # # # # # # # # # # # # # == Arvostelut == * AllMusic: AllMusic review Viitattu 5.1.2019 == Lähteet == Luokka:Vuoden 2005 albumit Luokka:Kuruptin albumit
Petserin piiri

Petserin piiri () on paikallinen itsehallintoalue Pihkovan alueella Venäjällä. Vuonna 1944 perustetun piirin pinta-ala on 1 251 neliökilometriä. Piirissä asui vuoden 2010 väestönlaskennan mukaan 22 123 henkeä, joista noin puolet piirin hallinnollisessa keskuksessa Petserin kaupungissa (11 195). Piiri rajoittuu idässä Pihkovan ja Palkinon piireihin, lännessä Viroon ja Latviaan sekä pohjoisessa Peipsijärveen. Vuosina 1920–1944 alue kuului Viron Petserimaan maakuntaan. Petserin piirissä sijaitsee Izborskin linnoitus, joka mainitaan venäläisissä kronikoissa ensimmäisen kerran vuoden 862 kohdalla. Nykyisin säilynyt linnoitus on rakennettu 1500-luvulla. Muita nähtävyyksiä ovat Petserin luostari ja Sennon pogosta, jossa on 1500-luvulla rakennettu Georgios Voittajan kirkko. Piirin kautta kulkee Pihkovan ja Riian välinen maantie sekä Tallinnan ja Moskovan sekä Riian ja Pietarin väliset rautatiet. == Lähteet == ==Aiheesta muualla== * Petserin piiri Pihkovan alueen sivustolla *
Akiko Morison

Akiko Ann Morison kanadalainen näyttelijä, joka on esiintynyt useimmiten televisiosarjoissa ja independent-elokuvissa, kuten Ihmemies MacGyver, Salaiset kansiot, Käännekohdassa, Tappajan jäljet, Kuuma piiri ja Näkijä. Lisäksi hänellä oli kolme ääniroolia 1990-luvun lopulla animaatiosarjoissa Spider-Man Unlimited, RoboCop: Alpha Commando ja Sherlock Holmes in the 22nd Century. ==Aiheesta muualla== * Akiko Morison TV.comissa * Akiko Morison Voice Chasersissa Luokka:Kanadalaiset televisionäyttelijät
Nazari (Kondratjev)

Pyhittäjä Nazari (, maallikkonimeltään Nikolai Kondrat’jev, ; 1735 – 23. helmikuuta 1809) oli Laatokan Valamon luostarin johtaja 1700-luvun lopulla. Vuonna 1752 Kondratjev saapui Sarovin erakkolaan, jossa hän asui kolme vuotta. Hänet vihittiin munkiksi nimellä Nazari yhdeksän vuotta myöhemmin Astrahanin hiippakunnassa sijaitsevassa Pokrovan luostarissa. Munkkidiakoniksi hänet vihittiin vuonna 1762. Vuonna 1764 hän tuli takaisin Sarovin luostariin; pappismunkiksi hänet vihittiin vuonna 1776. Novgorodin metropoliitta Gabriel määräsi vuonna 1781 isä Nazarin murheelliseen tilaan ajautuneen Valamon luostarin jälleenrakentajaksi; hän oli kuullut pelkkää hyvää tästä nöyrästä pappismunkista ja pitkällä kokemuksellaan tiesi, että siinä olisi juuri tarvittava mies. Sarovin luostarin johto ei olisi halunnut luopua hyvästä pappismunkista ja esteli sanoen että kyseessä oli kovin yksinkertainen mies; metropoliitta vastasi että viisaat miehet olivat ajaneet Valamon alennustilaan, nyt tarvittiin yksinkertaista ja nöyrää miestä sitä kohottamaan. VALAMO - kuvia ja historiaa luostarisaarilta; luku: Arkkipiispa Paavali: Luostarikilvoitus ja sen vaiheet Valamossa, s. 47 - 50 Isä Nazari onnistuikin ankarilla otteillaan elvyttämään Valamon ja luomaan perustan luostarin ulkoiselle ja sisäiselle menestykselle. Nyt entisten luhistuvien puurakennusten tilalle kohosi kivinen, neliön muotoon rakennettu luostarirakennusten ryhmä, johon kuului esimerkiksi pääkirkko, ruokasali eli trapesa ja munkkien keljoja. Valamossa otettiin käyttöön Sarovin erakkolan säännöt, joiden mukaisesti veljestö edistyi kilvoitteluelämässä. Jo vuotta myöhemmin Valamo ylennettiin kolmannen luokan luostariksi ja isä Nazari sai igumeenin arvon. Hän hoiti tehtäväänsä vuoteen 1801 asti, jolloin hän pyysi ja sai vapautuksen. Nyt isä Nazari muutti Valamon erämaassa olevaan erakkomajaan; muutaman vuoden kuluttua hän sai piispan siunauksen jatkaakseen erakon kilvoitustaan Sarovissa, jonne hän vetäytyi päättääkseen maalliset kilvoituksensa siellä, missä oli ne aloittanutkin. Isä igumeeni Nazari oli hurskas kilvoittelija, joka antoi jokaiselle luokseen tulleelle kehotuksen parantaa havaitsemansa heikkoudet. Isä Nazari kuoli Sarovin erakkolassa 23. helmikuuta vuonna 1809. Venäjän kirkko liitti pyhittäjä Nazarin Valamon pyhien joukkoon vuonna 2004. Hän on ensimmäinen pyhäksi kanonisoitu Valamon igumeeni. Pyhittäjä Nazari Valamolainen ==Lähteet== *Pyhittäjä Nazari Valamolainen (Valamon luostari) * Valamo – kuvia ja historiaa luostarisaarilta; luku: Arkkipiispa Paavali: Luostarikilvoitus ja sen vaiheet Valamossa ===Viitteet=== Luokka:Venäläiset pyhät Luokka:Igumenit Luokka:Venäläiset papit Luokka:Suomessa vaikuttaneet pyhät ja autuaaksi julistetut Luokka:Vuonna 1735 syntyneet Luokka:Vuonna 1809 kuolleet
Hezb-e-Islami

Hezb-e-Islami tai Hizb-i-Islami on afganistanilainen islamistinen järjestö ja puolue. Sillä on 34 edustajaa maan parlamentin alahuoneessa.Hezb-e-Islami of Gulbuddin Hekmatyar has 34 members in the lower house of parliament, Institute for War & Peace Reporting, ARR No. 210, April 6, 2006 Järjestö perustettiin 1970-luvulla Pakistanissa. Se oli ehkä radikaalein ja kurinalaisin neuvostojoukkoja vastaan taistelleista järjestöistä Afganistanissa 1980-luvulla. Järjestö sai rahallista ja aseapua Yhdysvalloista Pakistanin kautta. Mohammed Yunus Khalisin johtama ryhmittymä irtautui Hezb-e-Islamista ja käyttää edelleen samaa nimeä. Neuvostojoukkojen vetäytymisen ja Afganistanin demokraattisen tasavallan syrjäytyksen jälkeen sen johtaja Gulbuddin Hekmatyar valittiin Afganistanin pääministeriksi. Puolueen merkittävin vastustaja oli Burhanuddin Rabbanin Jamiat-i-Islami. Tammikuussa 1994 Abdul Rashid Dostam liittyi Hekmatyarin puolelle yrityksessä kaataa Rabbani. Hezb-e-Islami ei kuulunut talibaneja vastaan taistelevaan Pohjoisen liittoon. Se otti Talibanilta verettömästi haltuunsa Jalalabadin kaupungin (ilmeisesti Khalisin ryhmä) Talibanin kärsittyä tappioita Yhdysvalloille 2001.Tärkeä Jalalabad pataaniryhmän haltuun, HS, 15.11.2001 Vuonna 2002 Hekmatyarin johtama ryhmä Hezb-e-Islamista yritti syrjäyttää Yhdysvaltain tukeman Afganistanin johtajan Hamid Karzain. Sittemmin Hekmatyarin johtama ryhmä, josta käytetään nimitystä Hezb-e-Islami Gulbuddin (HIG), on irtautunut Hezb-e-Islamin poliittisesta siivestä, ja sitä pidetään nykyisin omana järjestönään.Taliban, HIG ja al-Qaida, mil.fi (Archive.org, 2008) ==Lähteet== * Hizb-i-Islami (Islamic Party) , GlobalSecurity * Vallankaappaushanke kumoon Afganistanissa, Verkkouutiset, 4.4.2002 (kuollut linkki) ===Viitteet=== Luokka:Afganistanin politiikka Luokka:Islamistiset puolueet
Pillumagneetti

Pillumagneetti on suomalaisen rap-artisti Petri Nygårdin vuonna 2000 julkaistu EP. Albumilta otettu single "Vitun suomirokki" oli vuonna 2000 pitkään Suomen listaykkösenäTilastot / Suomen virallinen lista / Artistit / Petri Nygård / Vitun suomirokki, Musiikkituottajat . == Kappaleet == # # # # # # == Lähteet == == Aiheesta muualla == * Sataman Yössä villi ja vapaa vieras, Suoraa puhetta, Suur-Jyväskylän lehti 8.6.2011 Luokka:Vuoden 2000 EP:t Luokka:Petri Nygårdin albumit Luokka:Suomalaiset hip hop -EP:t
Signmark (albumi)

Signmark on suomalaisen kuuron rap-artistin, Signmarkin esikoisalbumi. Se julkaistiin 29. marraskuuta 2006. Signmark ei itse räppää kappaleilla, mutta hän viittoo albumin sisältävän CD-levyn lisäksi DVD:llä, jossa on kaikista kappaleista tehdyt musiikkivideot. Albumin pääaiheena on suomen viittomakielisten historia. Albumilla esiintyy Signmark-yhtye, johon kuuluu Signmarkin lisäksi räppäri Mahtotapa ja tuottaja-dj Sulava. Yhtye hajosi 2009. Kappaleet esitetään enimmäkseen suomalaisella viittomakielellä, mutta mukana on yksi kappale, Our Life, kansainvälisellä viittomakielellä, ASL:llä.Stenros: Signmark, Otava 2008 == Kappaleet == ===CD=== # Meidän elämä # Sanaliitto (mukana Brandon) # Maahan lämpimään # Carl Oscar Malm # Kahleet # Tuu viittoo # Nyt on aika juhlia # Our Life (mukana Brandon) ===DVD=== # Meidän elämä (video) # Sanaliitto (video) # Maahan lämpimään (video) # Carl Oscar Malm (video) # Kahleet (video) # Tuu viittoo (video) # Nyt on aika juhlia (video) # Our Life (video) ==Lähteet== Luokka:Vuoden 2006 esikoisalbumit Luokka:Signmarkin albumit
Tomás Ó Fiaich

Tomás Séamus Ó Fiaich (3. marraskuuta 1923 – 8. toukokuuta 1990) oli irlantilainen pappi. Hän toimi Armaghin roomalaiskatolisena arkkipiispana vuodesta 1977. Hänestä tuli 30. kesäkuuta 1979 yksi kardinaaleista. Tomás Ó Fiaichia seurasi Armaghin arkkipiispana Cahal Brendan Daly. ==Lähteet== Luokka:Irlantilaiset kardinaalit Luokka:Katoliset arkkipiispat Luokka:Vuonna 1923 syntyneet Luokka:Vuonna 1990 kuolleet
Finn Wagle

Finn Wagle (s. 19. kesäkuuta 1941) on evankelis-luterilaisen Norjan kirkon pappi. Hän toimi Nidarosin piispana vuodesta 1991, kunnes Tor Singsaas astui hänen seuraajakseen vuonna 2008. Luokka:Norjalaiset piispat Luokka:Vuonna 1941 syntyneet Luokka:Elävät henkilöt
Tor Singsaas

thumb|right|Tor Singsaas Tor Singsaas (s. 1. helmikuuta 1948) on evankelis- luterilaisen Norjan kirkon pappi. Hän astui Nidarosin piispaksi vuonna 2008; edeltäjä oli vuodesta 1991 virassa toiminut Finn Wagle. Luokka:Norjalaiset piispat Luokka:Vuonna 1948 syntyneet Luokka:Elävät henkilöt
Soul Asylum

Soul Asylum on vuonna 1983 perustettu yhdysvaltalainen rockyhtye. Yhtyeen alkuperäiskokoonpanon muodostivat Dave Pirner (rummut, laulu), Karl Mueller (bassokitara), Dan Murphy (kitara). Yhtye soitti tuolloin nimellä Loud Fast Rules. Vuonna 1981 Pirner luopui rumpujensoitosta ja hänen tilalleen tuli Pat Morley. Vuonna 1984 vakiintuneeseen kokoonpanoon kuuluivat Dave Pirnerin, Dan Murphyn ja Karl Muellerin lisäksi rumpali Grant Young. Tämä kokoonpano vaikutti vuoteen 1995. Alkuperäisestä kokoonpanosta ovat jäljellä enää Dave Pirner ja Dan Murphy. Karl Muellerin kohtaloksi koitui vuonna 2004 havaittu syöpä, johon hän kuoli kesäkuussa 2005. Nykyiseen kokoonpanoon kuuluvat Pirnerin ja Murphyn lisäksi rumpali Michael Bland ja bassokitaristit Tommy Stinson ja George McKelvey, jotka vuorottelevat konserttikiertueiden keikoilla. == Diskografia == *Say What You Will, Clarence... Karl Sold The Truck (1984) *Made To Be Broken (1986) *While You Were Out (1988) *Clam Dip And Other Delights (1988) *Hang Time (1988) *And The Horse They Rode In On... (1990) *Grave Dancers Union (1992) *Let You Dim Light Shine (1995) *Candy From A Stranger (1998) *Black Gold: The Best Of Soul Asylum (2000) *After The Flood: Live From The Grand Forks Prom (2005) *The Silver Lining (2006) *Delayed Reaction (2012) * Change of Fortune (2016) * Hurry Up and Wait (2020) == Jäsenet == === Nykyiset === *Dave Pirner - kitara, laulu (1983–) *Dan Murphy - kitara (1983–) *Tommy Stinson - bassokitara (2005–) *George McKelvey - bassokitara (2005–) *Michael Bland - rummut (2001–) === Entiset === ==== Rumpalit ==== *Pat Morley (1983-1984) *Grant Young (1984–1995) *Sterling Campbell (1995–1998) *Ian Mussington (1998–2001) ==== Basistit ==== *Karl Mueller (1983–2005, † 2005) Luokka:Yhdysvaltalaiset rockyhtyeet Luokka:Grammy- palkinnon saajat
Ole Christian Kvarme

Ole Christian Mælen Kvarme (s. 11. marraskuuta 1948) on evankelis-luterilaisen Norjan kirkon pappi. Hän toimi Borgin piispana vuosina 1998–2005 ja on vuosina 2005–2017 Oslon piispana. Luokka:Norjalaiset piispat Luokka:Vuonna 1948 syntyneet Luokka:Elävät henkilöt
Bjørn Eidsvåg

Bjørn Eidsvåg (s. 17. maaliskuuta 1954 Sauda) on norjalainen laulaja- lauluntekijä. Hän julkaisi debyyttialbuminsa vuonna 1976. Hän on voittanut muutaman Spellemann-palkinnon ja ollut lisäksi lukuisia kertoja ehdolla. Lähinnä musiikkialalta tunnetuksi tullut Eidsvåg on myös evankelis- luterilaisen Norjan kirkon pappi. == Albumit == *Inn for landing (1976) *Bakerste benk (1978) *Endelig voksen (1980) *Live in NY York (1981) *Passe gal (1983) *På leit (1984) *Bjørn's Beste (1985) *Dansere i natten (1986) *Vertigo (1988) *Tatt av vinden (1990) *Alt du vil ha (1990) *Til alle tider (1992) *Allemannsland (1993) *Landet lenger bak (1996) *På svai (1997) *Tapt uskyld (1999) *Hittil og littil (2000) *Tålt (2002) *Skyfri himmel (2004) *En vakker dag (2004) *Nåde (2006) *Pust (2008) *De Beste (2009) *Rundt neste sving (2010) *Far faller (2013) *Klassisk Bjørn Eidsvåg med Kringkastingsorkestret (2014) == Aiheesta muualla == Luokka:Norjalaiset laulaja-lauluntekijät Luokka:Vuonna 1954 syntyneet Luokka:Elävät henkilöt
Ilmataisteluohjus

Ilmataisteluohjus on ohjus, joka laukaistaan lentokoneesta tai helikopterista toisen lentokoneen tai helikopterin tuhoamiseksi. Merkittäviä teknisiä eroja ilmataisteluohjuksen ja varsinaisen ilmatorjuntaohjuksen välillä ei ole sillä ensinmainittuja voidaan käyttää ilmatorjuntaohjusjärjestelmän ohjuksina, kuten norjalaisessa NASAMS-järjestelmässä. == Historiaa == Ensimmäiset ilmataisteluohjukset olivat ensimmäisessä maailmansodassa kehitettyjä ilmasta ilmaan-raketteja jotka muistuttivat muodoltaan ilotulitusraketteja. Toisen maailmansodan loppupuolella Saksassa kehitettiin ensimmäinen varsinainen ilmataisteluohjus, RK344-ohjus, joka tunnisti maalinsa (yleensä B-17-pommikoneet) äänen perusteella. Näitä ohjuksia ei sittemmin käytetty toisessa maailmansodassa. Ensimmäinen liittoutuneiden tekemä ilmataisteluohjus oli vuonna 1946 käyttöönotettu yhdysvaltalainen AIM-4 Falcon. 1950-luvulta lähtien Yhdysvalloissa aloitettiin kehittelemään uusia ohjautuvia ja kohteeseen lukkiutuvia ilmataisteluohjuksia. Tällaiset uudet ohjukset muuttivat ilmasodankäynnin täysin, kun hävittäjien pääaseena olivat ohjukset, eikä enää tykit tai konekiväärit. == Ilmataisteluohjukset nykyaikana == Nykyään ilmataisteluohjukset ovat melkein aina tutka- tai infrapunahakuisia, kahdesta neljään metriä pitkiä solakoita ohjuksia. Niitä on suunniteltu eri etäisyyksille. Niiden kantomatka on harvoin alle kymmenen kilometriä, mutta joskus jopa yli 150 km eli sellaiset voidaan ampua kohteen ollessa vielä liian kaukana näkyäkseen. Hävittäjälentokoneet kantavat tyypillisesti kahta infrapunahakuista ilmataisteluohjusta siipien kärjissä, ja usein kahdesta neljään tutkahakuista ohjusta siivissään. Tällainen varustus on tyypillinen esimerkiksi Suomen ilmavoimien käyttämissä Horneteissa. Suomessa on käytössä kahden tyyppisiä ilmataisteluohjuksia, AIM-9 Sidewinder -infrapunaohjuksia M- ja X-versiona sekä AIM-120 AMRAAM -tutkaohjuksia. Viidennen sukupolven hävittäjissä ilmataisteluohjukset, kuten muukin aseistus, kuljetetaan kuitenkin pääasiallisesti koneen rungon sisäisissä kuiluissa tutkajäljen vähentämiseksi. Ohjuksilta voidaan suojautua häiritsemällä elektronisesti tai esimerkiksi levittämällä tutka- ja lämpöjälkeä hämäävää silppua/soihtuja. == Ilmataisteluohjuksia == *AIM-4 Falcon *AIM-7 Sparrow *AIM-9 Sidewinder *AIM-54 Phoenix *AIM-120 AMRAAM *AIM-260 JATM *Kaliningrad K-5 *MBDA Meteor *MBDA MICA *Rafael Python *RK344 myös nimellä Ruhrstal X-4 *Vympel K-13 *Vympel R-27 ==Lähteet== *http://www.military-today.com/missiles/air_to_air_missiles.htm ===Viitteet=== *
Axonan taistelu

Axonan taistelu oli Julius Caesarin johtaman Rooman tasavallan armeijan ja belgien välillä käyty taistelu. Kuningas Galban johtamat belgit hyökkäsivät, mutta päätyivät pakenemaan Caeserin armeijaa. Roomalaiset kuitenkin pelkäsivät väijytystä ja lykkäsivät takaa-ajoa. Luokka:Antiikin taistelut Luokka:Rooman taistelut Luokka:Ensimmäinen vuosisata eaa.
Bernt Ivar Eidsvig

Bernt Ivar (Markus) Eidsvig C.R.S.A. (s. 12. syyskuuta 1953) on katolisen kirkon norjalainen pappi. Hän on augustinolainen; sääntökunnassa hänellä on nimi Markus. Eidsvigista tuli vuonna 2005 Oslon hiippakunnan piispa. Häntä edelsi Gerhard Schwenzer. == Aiheesta muualla == * Catholic-hierarchy.org: Bishop Bernt Ivar (Markus) Eidsvig, C.R.S.A. Luokka:Norjalaiset katoliset piispat Luokka:Vuonna 1953 syntyneet Luokka:Elävät henkilöt
Aznauri

Aznauri (; monikko aznaurni, აზნაურნი, tai aznaurebi, აზნაურები) oli Georgian aatelin luokka. Termiä käytettiin alun perin kaikista aatelisista, mutta myöhäiskeskiajalla se alkoi tarkoittaa vain alhaisaatelia. Termi on sukua pahlavin sanalle āzāt-ān, "vapaa" tai "aatelinen". Persian kuningas Sapor I:n (241–272?) aikaisessa kivikaiverruksessa luokkaa pidetään vapaan aateliston alhaisimpana, ja se vertatutuu Armenian azat-aatelistoon. Varhaisin maininta aznaurista on Georgian hagiografista kirjallisuutta edustavassa 400-luvun teoksessa "Pyhän kuningatar Šušanikin marttyyrius". Myöhemmässä Leonti Mrovelin laatimassa kronikassa "aznauri"-sanan väitetään tulleen puolilegendaariselta Azon-hallitsijalta (georgian kielessä –uri on yleinen adjektiivisuffiksi). Kronikan mukaan Azonin tuhannen sotilaan armeija hylkäsi hänet, minkä jälkeen hänen voitokas kilpailijansa Parnavaz I nimesi sotilaat aznauriksi. Etymologia on kuitenkin selkeästi virheellinen. Georgian geneerisesti nimellä "aznauri" tunnettu feodaaliaristokratia alkoi jakautua eri luokkiin jo 800–900-luvuilla. Korkeampi luokka alettiin erottaa muista käyttämällä "didebuli"-arvonimeä. Se viittasi aznaurin jäseniin, joilla oli "dideba"-virka, erityisen korkea hovivirka. Myöhemmin keskiajalla aznaurin jäsenen (nyt ei-itsenäisen aatelisen) ja tavadin tai mtavarin (dynastisen ruhtinaan) välille alettiin tehdä selkeämpi ero; 1400-luvulta alkaen aznaurin jäsentä pidettiin maallisen tai kirkollisen herransa "orjana" (qma). Riippuvaisuussuhteelle tehtiin myöhemmin viralliset säännöt kuningas Vakhtang VI:n lakikokoelmassa, joka kirjattiin ylös vuosien 1705–1708 välillä ja jonka avulla säänneltiin väljästi georgialaisen feodalismin muotoa (batonqmoba) vielä senkin jälkeen, kun Venäjän keisarikunta oli liittänyt Georgian itseensä 1800-luvun alussa. 1820-luvulla aznauria alettiin pitää Venäjän (tittelitöntä) dvorjanstvo-aatelia vastaavana. == Lähteet == Luokka:Georgian aateli
Lihamylly

Lihamylly on laite, jolla lihasta valmistetaan hienontamalla jauhelihaa. Teknisesti jauhelihan valmistuksessa lihaa ei varsinaisesti jauheta, vaan lihan rakenne rikotaan matalapaine-ekstruusiolla. Kotikäyttöön tarkoitetuissa lihamyllyissä on mahdollista hienontaa myös muita ruoka-aineita, esimerkiksi pähkinöitä. Lihamyllyjä on sekä mekaanisia, käsikäyttöisiä malleja että sähkötoimisia automaattimyllyjä. Suurkeittiöissä, kaupoissa ja teollisuudessa käytetyt lihamyllyt ovat sähkökäyttöisiä automaattimyllyjä. == Aiheesta muualla == Luokka:Keittiövälineet Luokka:Keittiökoneet
Gerhard Schwenzer

Gerhard Schwenzer SS.CC. (s. 1. lokakuuta 1938) on katolisen kirkon saksalainen pappi. Hän sai pappisvihkimyksensä 25-vuotiaana 18. heinäkuuta 1964 ja toimi Oslon hiippakunnan piispana Norjassa vuosina 1983–2005. Hänen seuraajakseen astui Bernt Ivar Eidsvig. == Aiheesta muualla == * Catholic- hierarchy.org: Bishop Gerhard Schwenzer, SS.CC. Luokka:Norjalaiset katoliset piispat Luokka:Saksalaiset papit Luokka:Vuonna 1938 syntyneet Luokka:Elävät henkilöt
Scarnafigi

Scarnafigi on kunta Cuneon maakunnassa Luoteis-Italiassa. Se sijaitsee noin 45 kilometriä etelään Torinosta. Kaupungissa asuu runsaat 2 000 ihmistä. Scarnafigi perustettiin vuonna 1911. == Lähteet == Luokka:Cuneon maakunnan kunnat